
ŠIAULIŲ MIESTO SAVIVALDYBĖS TARYBA

SPRENDIMAS
DĖL SAVIVALDYBĖS TURTO PRIPAŽINIMO NEREIKALINGU NAUDOTI

2025 m.             d. Nr. T-
Šiauliai


Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 26 straipsnio 1 dalies 8 punktu ir 4 dalimi, 27 straipsnio 1 dalies 4 punktu, Nereikalingo arba netinkamo (negalimo) naudoti valstybės ir savivaldybių turto pardavimo viešuose prekių aukcionuose tvarkos aprašu, patvirtintu Lietuvos Respublikos Vyriausybės 2001 m. gegužės 9 d. nutarimu Nr. 531 „Dėl Nereikalingo arba netinkamo (negalimo) naudoti valstybės ir savivaldybių turto pardavimo viešuose prekių aukcionuose tvarkos aprašo patvirtinimo“, įgyvendindama Šiaulių miesto savivaldybės turto valdymo, naudojimo ir disponavimo juo tvarkos aprašo, patvirtinto Šiaulių miesto savivaldybės tarybos 2021 m. gruodžio 23 d. sprendimu Nr. T-496 „Dėl Šiaulių miesto savivaldybės turto valdymo, naudojimo ir disponavimo juo tvarkos aprašo patvirtinimo“, 72.4 papunktį ir atsižvelgdama į Šiaulių švietimo kompetencijų centro 2024-09-16 raštą Nr. S-564, Šiaulių miesto savivaldybės taryba nusprendžia:
. Pripažinti nereikalingu Šiaulių miesto savivaldybei nuosavybės teise priklausantį ir šiuo metu Šiaulių švietimo kompetencijų centro patikėjimo teise valdomą ilgalaikį materialųjį turtą – autobusą „Mercedes Benz O 580“ (inventoriaus Nr. 2100, įsigijimo vertė – 69938 Eur, likutinė vertė – 9139,95 Eur).
. Nustatyti, kad:
. šio sprendimo 1 punkte nurodytas ilgalaikis materialusis turtas panaudojamas Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 1 dalies 4 punkte nustatytu būdu – parduodant viešuose prekių aukcionuose;
. už šio sprendimo 1 punkte nurodyto ilgalaikio materialiojo turto pardavimą yra atsakingas Šiaulių švietimo kompetencijų centro direktorius.
Šis sprendimas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.

